VZOR ROZHODCOVSKEJ ZMLUVY

**ROZHODCOVSKÁ ZMLUVA**

Uzavretá podľa § 4 ods. 1 a 2 zákona č. 244/2002 Z. z. o rozhodcovskom konaní a v zmysle § 4 ods. 1 Štatútu Rozhodcovského súdu Slovenskej poľovníckej komory

**medzi:**

**I.** Poľovnícke združenie Horný Diel, zapísané v registri poľovníckych organizácií vedenom MPaRV

Sídlo: ul. Nejedlá č. 33, 991 24 Stredné Plachtince

IČO: xxxxxxxx

Za ktorého koná: Ján Ostrý- predseda

**II.** Martin Malý, narodený 31.12.1977

Bydlisko: Ul. Mieru 11, 966 15 Banská Belá

ďalej len ako „zmluvné strany“

uzatvárajú túto Rozhodcovskú zmluvu v nasledovnom znení:

1.Zmluvné strany sa dohodli, že ich prípadné vzájomne vzniknuté spory budú predkladané (alternatíva: vzniknutý spor o zotrvanie členstva Martina Malého v PZ Horný Diel) bude predložený na rozhodovanie a s konečnou platnosťou na rozhodnutie stálemu Rozhodcovskému súdu Slovenskej poľovníckej komory (ďalej len „RS SPK“) so sídlom Štefánikova 10, 811 05 Bratislava a to trom rozhodcom zapísaných do zoznamu rozhodcov RS SPK.

2.Zmluvné strany sa dohodli, že sa podriadia Štatútu a Rokovaciemu poriadku Rozhodcovského súdu Slovenskej poľovníckej komory, ktoré sú platné v čase začatia rozhodcovského konania ako aj vydanému rozhodcovskému rozsudku, ktorý má po nadobudnutí právoplatnosti rovnaké účinky ako právoplatný rozsudok všeobecného súdu.

3.Zmluvné strany sa dohodli, že rozsudok RS SPK bude záväzný pre zmluvné strany a v stanovených lehotách splnia povinnosti uložené v rozhodcovskom rozsudku.

4.Rozhodcovské konanie sa začína na základe podania žaloby na adresu sídla súdu, čo má za následok, že nemožno v tej istej veci konať a rozhodovať na všeobecnom súde alebo pred iným rozhodcovským súdom.

5.Toto zmluvou nie je dotknuté právo zmluvných strán podať žalobu o zrušenie rozhodcovského rozsudku RS SPK na všeobecnom súde z dôvodov ustanovených v zákone.

6.Táto zmluva je záväzná aj pre právnych nástupcov zmluvných strán.1)

7.Zmluvné strany sa dohodli, že od tejto zmluvy je možné písomne odstúpiť ak nebola podaná žaloba aj bez udania dôvodu. Výpovedná lehota zmluvy je 30 dní a začína prvým dňom nasledujúceho mesiaca po doručení odstúpenia od zmluvy ktoroukoľvek zmluvnou stranou druhej zmluvnej strane.

8.Táto zmluva je vyhotovená v dvoch rovnopisoch, pričom jeden rovnopis obdrží každá zmluvná strana.

9.Táto rozhodcovská zmluva nadobúda platnosť dňom je podpísania obidvomi zmluvnými stranami.

10.Zmluvné strany vyhlasujú, že sú spôsobilé na právne úkony v celom rozsahu, že si túto rozhodcovskú zmluvu riadne prečítali, jej obsahu porozumeli, že nebola spravená v časovej tiesni, v omyle, ani za zvlášť nevýhodných podmienok a na znak súhlasu s jej obsahom ju slobodne, vážne vlastnoručne podpisujú.

V Stredných Plachtinciach, dňa 08.05.2019 V Banskej Belej, dňa 11.05.2019

Predseda PZ Horný Diel, Ján Ostrý Martin Malý

........................................................... ........................................................

1) § 28 ods. 3 Stanov SPZ